Diari Oficial de la Generalitat Valenciana


Sumari del DOGV 5427, del 12-01-2007 (2006/14005)

RESOLUCIÓ de 14 de desembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni específic 2006, que desplega el conveni de col·laboració subscrit entre l'Institut de la Dona i la Generalitat, sobre cooperació en programes i actuacions dirigits específicament a les dones.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5427

Data del DOGV
:   12-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/14652


Data del document
:   14-12-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * dona

Subscrit, després de la tramitació prèvia reglamentària, entre l'Institut  
de la Dona i la Generalitat, a través de la Conselleria de Benestar  
Social, el 29 de setembre de 2006, el Conveni específic 2006, que desplega  
el conveni de col·laboració subscrit entre l'Institut de la Dona  
i la Generalitat, sobre cooperació en programes i actuacions dirigits  
específicament a les dones, i en compliment del que establix l'article  
8.2 de la Llei de Règim Jurídic de les Administracions Públiques i del  
Procediment Administratiu Comú, cal publicar en el Diari Oficial de  
la Generalitat l'esmentat Conveni, que ha quedat inscrit en el Registre  
de Convenis amb el número 1203/2006, i que figura com a annex  
d'esta resolució.  
València, 14 de desembre de 2006.- El director general de Relacions  
amb les Corts i Secretariat del Govern: Antonio V. Peral Villar.  
CONVENI ESPECÍFIC 2006, QUE DESPLEGA EL CONVENI  
DE COL·LABORACIÓ SUBSCRIT ENTRE L'INSTITUT DE LA  
DONA I LA GENERALITAT, SOBRE COOPERACIÓ EN PROGRAMES  
I ACTUACIONS DIRIGITS ESPECÍFICAMENT A LES  
DONES.  
Madrid, 29 de setembre de 2006  
Es reunixen  
D'una part: la Sra. Rosa María Peris Cervera, directora general de  
l'Institut de la Dona, nomenada mitjançant el Reial Decret 1.291/2004,  
de 21 de maig (BOE núm. 124, de 22 de maig del 2004), en nom i  
representació de l'esmentat organisme autònom (Llei 16/1983, de  
24 d'octubre, Reial Decret 758/1996, de 5 de maig, Reial Decret  
839/1996, de 10 de maig, Reial Decret 774/1997, de 30 de maig, Reial  
Decret 292/2003, de 7 de març) i, en virtut del que establix l'article  
6.1 de la Llei 30/1992, de 26 de novembre, de Règim Jurídic de les  
Administracions Públiques i Procediment Administratiu Comú, segons  
la redacció donada per la Llei 4/1999, de 13 de gener, de modificació  
de l'anterior.  
I d'una altra: la Sra. Alicia de Miguel García, consellera de Benestar  
Social, nomenada mitjançant el Decret 7/2004, de 27 d'agost  
(DOGV núm. 4.830, de 30 d'agost del 2004), en nom i representació  
de l'esmentada Conselleria, fent ús de les facultats que li conferix l'article  
21, f) de la Llei 5/1983, de 30 de desembre, del Govern Valencià.  
Ambdós parts es reconeixen mútua capacitat per a obligar-se i  
convindre.  
Manifesten  
PRIMER: Que, a l'Institut de la Dona, li corresponen, d'acord amb  
els fins previstos en la seua Llei de Creació 16/1983, de 24 d'octubre,  
i en l'article segon del Reial Decret 774/1997, de 30 de maig, i Reial  
Decret 292/2003, de 7 de març, pels quals s'establix la nova regulació  
de l'esmentat organisme, la promoció i el foment de les condicions  
que possibiliten la igualtat social d'ambdós sexes i la participació de la  
dona en la vida política, cultural, econòmica i social.  
Que, per al compliment d'estos fins, l'Institut de la Dona té atribuïdes,  
entre les seues funcions, la de fomentar la prestació de servicis  
en favor de les dones i, en particular, els dirigits a aquelles que tinguen  
especial necessitat ajuda, així com d'establir relacions amb les institucions  
d'anàloga naturalesa i semblants de la comunitats autònomes  
i de l'administració local, segons el que disposa l'article 2.10 i 11 de  
l'esmentada Llei 16/1983.  
SEGON: Que la Generalitat detenta competències en matèria de  
promoció de la Dona, d'acord amb l'article 49.1.26 del seu Estatut  
(Llei Orgànica 1/2006, de 10 d'abril).  
Que, en l'actualitat, pel Decret 120/2003, d'11 de juliol, del Consell  
de la Generalitat, pel qual es regula el Reglament Orgànic de la  
Conselleria de Benestar Social, en el nivell directiu del qual s'enquadra  
la Direcció General de la Dona, se li atribuïxen les competències  
necessàries per a fer efectiu el principi d'igualtat de l'home i de la  
dona, en l'àmbit territorial de la Comunitat Valenciana.  
Per això, escau a la Conselleria de Benestar Social exercir les atribucions  
que té conferides, en matèria d'igualtat d'oportunitats entre  
dones i hòmens, per a complir als compromisos que es deriven d'este  
conveni.  
TERCER: Que el present conveni específic es fonamenta en el  
conveni-marc de col·laboració, subscrit, el dia 9 de juliol de 1990,  
per a dur a terme, conjuntament, programes i actuacions dirigits a les  
dones, entre l'Institut de la Dona i la Conselleria de Cultura, Educació  
i Ciència, com a organismes competents en matèria de polítiques per a  
les dones, en el moment de la subscripció de l'esmentat conveni.  
Que, d'acord amb el que establix la clàusula segona del mencionat  
conveni, els programes que es duran a terme, en l'exercici de 2006, i  
que es reflectixen en el present conveni específic, són conformes amb  
la proposta elaborada per la Comissió de Seguiment, en la reunió celebrada  
el dia 28 d'abril del 2006.  
QUART: Ambdós parts declaren que, per a la realització dels programes  
continguts en el present conveni específic, hi ha crèdit suficient  
per al present exercici econòmic, en la Llei de Pressupostos Generals  
de l'Estat i en la Llei de Pressupostos Generals de la Generalitat.  
QUINT: Que l'article 6, apartat u, de la Llei 30/1992, de 26 de  
novembre, de Règim Jurídic de les Administracions Públiques i del  
Procediment Administratiu Comú, habilita l'administració General de  
l'Estat i els òrgans de govern de les comunitats autònomes, per a celebrar  
convenis de col·laboració entre si i en l'àmbit de les seues competències  
respectives; i l'article 3, apartat u, lletra c), del Reial Decret  
Legislatiu 2/2000, de 16 de juny, pel qual s'aprova el Text Refós de la  
Llei de Contractes de les Administracions Públiques, exclou, de l'àmbit  
d'aplicació de la llei esmentada, els convenis de col·laboració que  
celebre l'administració General de l'Estat amb la Seguretat Social, les  
comunitats autònomes, les entitats locals, els seus respectius organismes  
autònoms i les restants entitats públiques o qualsevol d'estos entre  
si, sempre que la matèria sobre la qual verse no siga objecte d'un contracte  
d'obres, de subministrament, de consultoria i assistència o de  
servicis, o que, sent objecte de tals contractes, el seu import siga inferior,  
respectivament, a les quanties que s'especifiquen en els articles  
135.1, 177.2 i 203.2, d'acord amb la redacció donada a este pel Reial  
Decret Llei 5/2005, d'11 de març, de reformes urgents per a l'impuls a  
la productivitat i per a la millora de la contractació pública.  
Conseqüentment, l'administració General de l'Estat, a través de  
l'organisme autònom Institut de la Dona, i l'administració autonòmica  
de la Comunitat Valenciana, a través de la Conselleria de Benestar  
Social, estan habilitades per a la subscripció d'este conveni específic,  
el qual quedarà fora de l'àmbit d'aplicació de la Llei de Contractes de  
les Administracions Públiques, excepte per a la resolució dels dubtes i  
de les llacunes que pogueren presentar-s'hi, i en este cas s'hi aplicaran  
els principis del Reial Decret Legislatiu 2/2000, de 16 de juny, pel qual  
s'aprova el Text Refós de la Llei de Contractes de les Administracions  
Públiques.  
SEXT: Que, per al compliment dels fins d'interés general i social,  
la consecució del qual té encomanada l'administració General de l'Estat,  
l'Institut de la Dona té interés i es fa necessària la col·laboració  
amb la Conselleria de Benestar Social, a través de la Direcció General  
de la Dona, per a desplegar els projectes que més avant es ressenyen.  
Per tot allò que s'ha manifestat, ambdós parts ACORDEN subscriure  
el present conveni específic, que es regirà per les següents:  
CLÀUSULES  
PRIMERA: L'Administració General de l'Estat i la Generalitat  
realitzaran, l'any 2006, els següents programes seleccionats de comú  
acord:  
1. FORMACIÓ PER A DONES  
1.1 Fonamentació  
Com en anys anteriors, l'Institut de la Dona promourà accions formatives,  
dirigides a col·lectius de dones i a professionals de diversos  
sectors, durant el present exercici, per al desplegament de les quals  
compta amb la col·laboració dels organismes d'igualtat de les comunitats  
autònomes, inclosa la Conselleria de Benestar Social, a través de  
la Direcció General de la Dona, de la Generalitat.  
Estes activitats, a excepció de les realitzades per l'EOI, es cofinançaran  
a càrrec del Programa Operatiu "Lluita contra la Discriminació",  
número 2000ES051PO016, del Fons Social Europeu, en un 75%, dins  
dels Marcs Comunitaris de Suport per al període 2000-2006.  
1.2. Objectius.  
Els objectius que es pretenen aconseguir, amb la realització d'este  
programa, són, entre altres: millorar la qualificació, adaptar la formació  
a les necessitats del mercat de treball, diversificar la formació i  
proporcionar formació especialitzada.  
1.3 Actuacions.  
Dins d'este programa, es duran a terme els cursos següents:  
a) Cursos de formació en gestió empresarial, dirigits a dones amb  
un projecte empresarial, en col·laboració amb l'Escola d'Organització  
Industrial (EOI).  
Cursos de formació, dirigits a dones, per a la creació i/o consolidació  
de la seua empresa, en col·laboració amb la Fundació Institut  
Cameral per a la Creació i Desenrotllament d'Empreses (INCYDE).  
1.4 Organització.  
Ambdós parts col·laboraran amb els mitjans personals, materials i  
financers necessaris per a la celebració dels cursos.  
L'Institut de la Dona, per a la realització dels cursos, establirà els  
respectius convenis específics de col·laboració amb les entitats encarregades  
d'impartir-los a totes les beneficiàries residents en les comunitats  
autònomes que participen en el programa, entre les quals es troba  
la Generalitat Valenciana.  
Per la seua banda, la Conselleria de Benestar Social de la Generalitat  
Valenciana, a través de la Direción General de la Dona, col·laborarà  
en la difusió de les accions del programa que s'executen en l'àmbit  
territorial d'eixa comunitat autònoma.  
1.5 Condicions econòmiques.  
L'Institut de la Dona per a la realització dels cursos de l'apartat  
a), té establit un conveni específic amb l'Escola d'Organització Industrial  
(EOI), per un import de CENT SEIXANTA-CINC MIL EUROS  
(165.000,00-Euros). Per a la realització dels cursos de l'apartat b), té establit  
un conveni específic amb la Fundació Institut Cameral per a la  
Creació i Desenrotllament d'Empreses (INCYDE) per un import de  
TRES-CENTS DEU MIL EUROS (310.000,00-Euros).  
2. PROGRAMES CONTRA LA VIOLÈNCIA DE GÈNERE.  
2.1 Fonamentació  
L'Institut de la Dona i la Conselleria de Benestar Social, a través  
de la Direcció General de la Dona tenen, entre els seus fins, la prevenció  
i eradicació de situacions que puguen provocar violència de gènere,  
la sensibilització, la formació d'expertes i experts en violència de  
gènere i l'atenció a les dones, en particular, a aquelles que tinguen una  
especial necessitat ajuda, per la qual cosa ambdós parts col·laboraran  
en la realització dels programes de lluita i formació en violència de  
gènere, dirigits a les dones víctimes de violència de gènere, als i a les  
professionals dels distints àmbits d'atenció i a la població en general.  
2.2. Objectius.  
Els objectius que es pretenen aconseguir són els següents:  
· Continuar i ampliar les accions de sensibilització i prevenció a  
la població en el seu conjunt, informant sobre la realitat del maltractament.  
· Implicar la societat, en general, en la lluita contra la violència  
que patixen les dones, fomentant una actitud crítica, solidària i compromesa  
de la societat contra estes situacions.  
· Informar i formar les/els professionals relacionades/ts amb la  
violència de gènere.  
· Millorar la capacitat de la Comunitat Valenciana per a respondre  
a les necessitats informació i orientació especialitzada de les dones,  
per mitjà de la formació de persones expertes en matèria de violència  
de gènere.  
2.3 Actuacions  
Dins d'este programa, es duran a terme les actuacions següents:  
- Una campanya d'informació i sensibilització sobre la problemàtica  
de la violència de gènere, dirigida a tots els sectors socials (associacions  
veïnals, de dones, escoles de pares i mares i altres entitats  
rellevants de caràcter social). Esta campanya es realitzarà per mitjà de  
l'elaboració, impressió i divulgació de tríptics, uns dirigits a la població  
en general i altres adaptats a dones discapacitades, que es repartiran,  
durant l'exercici anual, en tots els punts d'interés de la Generalitat  
- Un curs de formació en prevenció, detecció i atenció a les Dones  
Víctimes de Violència de Gènere i als seus fills i filles, dirigit a professionals  
relacionats amb esta problemàtica. La duració del curs serà  
de trenta-huit hores.  
- Un acte en commemoració del Dia per a combatre la violència  
contra les dones, el dia 25 de novembre, amb la finalitat de sensibilitzar  
i informar els/les professionals de l'àmbit social i, en general,  
l'opinió pública, sobre esta plaga social que afecta un nombre molt  
significatiu de la població femenina.  
- L'edició i difusió d'un CD basat en experiències dutes a terme  
per l'alumnat per a la seua distribució en centres escolars de la Comunitat  
Valenciana amb l'objecte de sensibilitzar/informar els i les  
menors i adolescents sobre la necessitat adquirir comportaments no  
violents i igualitaris.  
2.4. Gestió.  
Ambdós parts cooperaran amb els mitjans humans, materials i tècnics  
necessaris per a la realització del programa.  
L'Institut de la Dona i la Conselleria de Benestar Social, a través  
de la Direcció General de la Dona, planificaran, de mutu acord, les  
activitats necessàries per a aconseguir el compliment dels objectius del  
present programa.  
La Conselleria de Benestar Social, a través de la Direcció General  
de la Dona, realitzarà, en l'exercici 2006, la gestió dels expedients  
de gasto oportuns, per a la contractació dels servicis pertinents, per a  
l'adequada execució d'este programa.  
2.5. Condicions econòmiques.  
El cost total dels programes ascendix a CINQUANTA-CINC MIL  
HUIT-CENTS EUROS, (55.800-Euros), dels quals l'Institut de la Dona  
aportarà la quantitat de VINT-I-SET MIL NOU-CENTS EUROS  
(27.900-Euros) i la Conselleria de Benestar Social, a través de la Direcció  
General de la Dona, la quantitat de VINT-I-SET MIL NOU-CENTS  
EUROS (27.900-Euros).  
Este import es distribuïx de la següent manera, d'acord amb les  
actuacions:  
· El cost total de la campanya d'informació i sensibilització ascendix  
a HUIT MIL EUROS(8.000 Euros), dels quals l'Institut de la Dona  
aportarà la quantitat de QUATRE MIL EUROS (4.000 Euros) i la Conselleria  
de Benestar Social, a través de la Direcció General de la Dona,  
la quantitat de QUATRE MIL EUROS(4.000 Euros). Ambdós quantitats  
serviran, conjuntament, per a fer front als gastos de publicació.  
El curs de formació en prevenció, detecció i atenció ascendix  
a DOTZE MIL EUROS (12.000-Euros), dels quals, l'Institut de la Dona  
aportarà la quantitat de sis mil EUROS (6.000-Euros) i la Conselleria de  
Benestar Social, a través de la Direcció General de la Dona, aportarà  
la quantitat de SIS MIL EUROS (6.000-Euros). Ambdós quantitats serviran,  
conjuntament, per a finançar els gastos d'organització, ponents i  
de material de difusió.  
El cost total de l'acte de commemoració del 25 de novembre  
ascendix a ONZE MIL SIS-CENTS EUROS (11.600-Euros), dels quals,  
l'Institut de la Dona aportarà la quantitat de CINC MIL HUIT-CENTS  
EUROS (5.800-Euros) i la Conselleria de Benestar Social, a través de  
la Direcció General de la Dona, aportarà la quantitat de CINC MIL  
HUIT-CENTS EUROS (5.800-Euros). Ambdós quantitats serviran, conjuntament,  
per a finançar els gastos d'organització, ponents i de material  
de difusió.  
El cost total de l'edició i difusió del CD ascendix a VINT-I-QUATRE  
MIL DOS-CENTS EUROS (24.200 Euros), dels quals, l'Institut de la  
Dona aportarà la quantitat de DOTZE MIL CENT EUROS (12.100 Euros)  
i la Conselleria de Benestar Social, a través de la Direcció General de  
la Dona, aportarà la quantitat de DOTZE MIL CENT EUROS (12.100  
Euros).  
Ambdós quantitats serviran, conjuntament, per a finançar els gastos  
d'edició del mencionat CD.  
3. ACCIONS DIRIGIDES A LA IGUALTAT D'OPORTUNITATS  
3.1. Fonamentació.  
L'Institut de la Dona i la Conselleria de Benestar Social són conscients  
que la plena equiparació de drets en l'ordenament jurídic no és  
suficient per a garantir la igualtat d'oportunitats entre dones i hòmens,  
en tots els àmbits; per això, es fa necessari, per part de les administracions  
públiques i de tots els agents socials, desplegar activitats i  
mesures que incloguen la intervenció professional d'especialistes en  
programes i servicis d'igualtat d'oportunitats per a dones.  
Igualment, són conscients que l'associacionisme és un factor clau  
per a canalitzar les relacions entre els poders públics i la societat.  
Per tant cal que per al bon funcionament de les associacions en  
general i de les associacions de dones en particular, les persones que  
integren les dites associacions reben una adequada formació per a  
millora de la gestió, coneixement dels fins, funcions, objectius i programes.  
3.2. Objectius.  
Els objectius que es pretenen aconseguir, relatius a cada una de les  
accions, són els següents:  
- Crear un espai de reflexió, on les distintes associacions de dones  
puguen compartir experiències i bones pràctiques.  
- Proporcionar formació sobre aspectes crucials en la gestió de les  
associacions de dones, incidint sobre la realització de projectes i l'optimització  
dels recursos econòmics.  
- Dins d'Accions Formatives dirigides a professionals i usuàries  
dels Centres de Servicis Socials Especialitzats en Dona es pretén donar  
continuïtat al ja iniciat l'any 2005 dirigides a proporcionar, als/les professionals  
i usuàries dels esmentats centres, la formació necessària per  
a aconseguir els següents objectius específics:  
- Contribuir a la seua capacitació en tècniques metodològiques en  
educació alimentària-nutricional, que els permeta adequar els coneixements  
bàsics i elementals adquirits a les característiques individuals de  
les dones acollides.  
- Actualitzar la informació i formació sobre planificació familiar i  
sexualitat dels/les professionals d'estos centres, ensinistrant-los en les  
tècniques metodològiques educacionals necessàries per a transmetre  
eixa informació a les usuàries dels centres i generar conductes saludables  
respecte d'això.  
- Formar als/les professionals dels centres, en el coneixement i  
maneig del llenguatge dels signes, a fi d'eliminar barreres de comunicació  
amb les dones sordes que utilitzen estos centres.  
- Reforçar la formació dels/de les professionals en intervenció psicològica  
amb les dones i xiquets usuaris dels Centres de Servicis Socials  
Especialitzats Dona, especialment dirigida a tècniques de comunicació  
i èxit d'autonomia.  
3. 3. Actuacions.  
Dins d'este programa, es duran a terme les actuacions següents:  
· Celebració d'un Congrés d'Associacions de Dones de la Comunitat  
Valenciana. Se celebrarà en la ciutat de València.  
· Realització d'un curs de formació sobre la gestió d'associacions,  
dirigit a les directives de les associacions de dones d'esta Comunitat.  
D'este curs es realitzaran tres edicions a València, Alacant i Castelló,  
amb la duració d'un dia respectivament. (5 hores per curs).  
· Les accions formatives dirigides a professionals i usuàries dels  
Centres de Servicis Socials Especialitzats en Dona consistiran en:  
· Un curs de formació en nutrició i alimentació saludable i equilibrada  
per als professionals dels Centres de Servicis Socials Especialitzats  
Dona, de 40 hores de duració.  
· Tres tallers de formació pràctica per a les dones acollides (una  
per província) de 9 hores de duració cada un.  
· Realització i publicació de l'estudi de necessitats dieteticoalimentàries  
del col·lectiu de dones i xiquets acollits en els centres residencials.  
· Un curs de formació en Planificació Familiar i Sexualitat per als  
professionals dels Centres de Servicis Socials Especialitzats Dona, de  
40 hores de duració.  
· Tres cursos d'introducció al llenguatge dels signes (un en cada  
província) de 30 hores cada un.  
· Participació de 6 professionals, per a una formació més completa  
que la prevista en l'apartat anterior, dels Centres Dona 24 hores i/o  
Centres de Servicis Socials Especialitzats Dona, com a alumnes (2 a  
València, 2 a Castelló i 2 a Alacant) en el primer nivell (elemental)  
dels cursos de comunicació bàsica en el llenguatge dels signes.  
· Un taller formatiu per a professionals dels centres sobre: Camí  
cap a l'autonomia de la dona štrencant les cadenes de la parellaš de 12  
hores de duració.  
· Un taller formatiu per a professionals dels centres sobre: Recursos  
de comunicació en la recepció dels casos de 12 hores de duració.  
3. 4. Gestió.  
Ambdós parts cooperaran amb els mitjans humans, materials i tècnics  
necessaris per a la realització del programa.  
L'Institut de la Dona i la Conselleria de Benestar Social, a través  
de la Direcció General de la Dona, planificaran, de mutu acord, les  
activitats necessàries per a aconseguir el compliment dels objectius del  
present programa.  
La Conselleria de Benestar Social, a través de la Direcció General  
de la Dona, realitzarà, en l'exercici 2006, la gestió dels expedients  
de gasto oportuns, per a la contractació dels servicis pertinents, per a  
l'adequada execució del programa.  
3.5. Condicions econòmiques.  
El cost total del programa ascendix a NORANTA-QUATRE MIL  
DOS-CENTS EUROS (94.200-Euros), dels quals, l'Institut de la Dona  
aportarà la quantitat de QUARANTA-SET MIL CENT EUROS  
(47.100-Euros) i la Conselleria de Benestar Social, a través de la Direcció  
General de la Dona, la quantitat de QUARANTA-SET MIL CENT  
EUROS (47.100-Euros).  
Este import es distribuïx de la següent manera, d'acord amb les  
actuacions:  
· El cost total del Congrés d'Associacions ascendix a SEIXANTA  
MIL EUROS (60.000 Euros), dels quals, l'Institut de la Dona aportarà  
la quantitat de TRENTA MIL EUROS (30.000 Euros) i la Conselleria de  
Benestar Social, a través de la Direcció General de la Dona, la quantitat  
de TRENTA MIL EUROS (30.000 Euros).  
· El cost total del curs de formació sobre la gestió de les associacions  
de dones de la Comunitat Valenciana ascendix a SIS MIL EUROS  
(6.000 Euros), dels quals, l'Institut de la Dona aportarà la quantitat de  
TRES MIL EUROS (3.000-Euros) i la Conselleria de Benestar Social,  
a través de la Direcció General de la Dona, aportarà la quantitat de  
TRES MIL EUROS (3.000-Euros). Ambdós quantitats serviran conjuntament  
per a finançar gastos de personal i funcionament derivats de l'organització  
de les actuacions.  
· El cost total de les accions formatives dirigides a professionals  
i usuàries dels Centres de Servicis Socials Especialitzats en Dona  
ascendix a VINT-I-HUIT MIL DOS-CENTS EUROS (28.200,00 Euros),  
dels quals, l'Institut de la Dona aportarà la quantitat de CATORZE  
MIL CENT EUROS (14.100,00 Euros) i la Conselleria de Benestar Social,  
a través de la Direcció General de la Dona, aportarà la quantitat de  
CATORZE MIL CENT EUROS (14.100,00 Euros). Ambdós quantitats serviran,  
conjuntament, per a finançar els gastos d'organització, ponents,  
materials didàctics i de difusió i per a l'elaboració de l'estudi.  
SEGONA: En el cas que el cost dels programes 2 i 3 fóra superior  
a l'estipulat, l'Institut de la Dona, únicament aportarà la quantitat a  
què s'obliga en cada programa o, si el cost total fóra inferior a l'estipulat,  
la baixa repercutirà, proporcionalment, en les quantitats que correspon  
aportar a ambdós organismes.  
TERCERA: Totes les quantitats que corresponga aportar a l'Institut  
de la Dona seran abonades a la firma del present conveni.  
La Conselleria de Benestar Social, a través de la Direcció General  
de la Dona, haurà d'acreditar que l'import total dels programes 2 i 3,  
ressenyats en la clàusula segona, ha sigut destinat al compliment del  
seu objecte, per mitjà de certificat del/de la interventor/a (o, si és el  
cas, de l'òrgan competent) de la conselleria, i reintegrar el sobrant, si  
pertocara, abans del dia 30 de desembre del 2006. Este certificat haurà  
d'anar acompanyat d'un informe en què s'arreplegue el desglossament  
dels gastos realitzats.  
QUARTA: Les quantitats corresponents a l'Institut de la Dona  
seran imputades, a càrrec del pressupost de gastos de l'organisme per  
al 2006, a les següents aplicacions pressupostàries:  
\*Programa 1: 08.188.402Y.056.93.  
\*Programes 2 i 3: 35.393.710Q.086.  
Totes les quantitats que correspon aportar a la Conselleria de Benestar  
Social, a través de la Direcció General de la Dona, s'abonaran  
a càrrec de les següents aplicacions pressupostàries del pressupost de  
gastos de l'organisme per al 2006:  
· Programa 2: CONTRA LA VIOLÈNCIA DE GÈNERE:  
00.61.48.4149.099.98.8 i 23.70.76.2782.658.31.6  
Programa 3: ACCIONS DIRIGIDES A LA IGUALTAT D'OPORTUNITATS:  
91.91.55.7395.104.11.8  
QUINTA: En tot el material imprés, així com en la difusió que es  
faça dels programes, haurà de constar la col·laboració d'ambdós organismes  
i figurar-hi, expressament, els seus logotips.  
SEXTA: El seguiment dels programes, tal com establix la clàusula  
quarta del conveni marc vigent, correspondrà a la Comissió de Seguiment.  
A més, la Conselleria de Benestar Social, a través de la Direcció  
General de la Dona, es compromet a entregar, a l'Institut de la Dona,  
una memòria de les activitats realitzades en l'execució del conveni.  
SÈPTIMA: La duració del Conveni s'establix per a l'any 2006 i  
el seu corresponent exercici econòmic, atés que a este es referixen les  
dotacions pressupostàries de què cada part disposa per al seu finançament.  
En tot cas, tindrà vigència fins al compliment del seu objecte  
i de les obligacions de cada una de les parts, inclosa l'obligació de  
l'acreditació econòmica dels programes, per part de la Conselleria de  
Benestar Social, a través de la Direcció General de la Dona. Si fóra  
necessari, a proposta de la Comissió de seguiment, es podrà establir  
un acord de pròrroga per al seu termini de justificació.  
OCTAVA: L'incompliment de les clàusules del present conveni,  
per qualsevol de les parts, serà causa de la seua extinció, sense perjuí  
del que establix la clàusula següent.  
L'incompliment, per part de l'Institut de la Dona, determinarà, per  
a este, el pagament dels danys i perjuís, que, per tal causa, s'irroguen  
a l'altra part. L'incompliment, per part de la Conselleria de Benestar  
Social, a través de la Direcció General de la Dona, determinarà, per a  
esta, l'obligació de restituir, a l'Institut de la Dona, les quantitats que  
s'hagueren percebut injustificadament i la d'indemnitzar pels danys i  
perjuís ocasionats.  
En ambdós casos, es respectaran els drets adquirits, per tercers, de  
bona fe.  
També, serà causa de resolució el mutu acord i la impossibilitat  
sobrevinguda de complir les activitats descrites.  
NOVENA: El conveni té naturalesa administrativa, derivada del  
que disposa l'article 3.1.c) del Text Refós de la Llei de Contractes de  
les Administracions Públiques, aprovat pel Reial Decret Legislatiu  
2/2000, de 16 de juny, per això es regirà per les estipulacions contingudes  
en este i, en allò no previst en estes estipulacions, així com per  
a la resolució dels dubtes que pogueren presentar-s'hi, es regirà per la  
Llei de Contractes de les Administracions Públiques.  
Atesa la naturalesa juridicoadministrativa d'este Conveni, l'orde  
jurisdiccional contenciós administratiu serà el competent per a resoldre  
les qüestions litigioses que pogueren suscitar-se entre les parts,  
durant la seua execució.  
I estant conformes ambdós parts amb el contingut del present  
document, el firmen en dos exemplars i amb un sol efecte, al lloc i en  
la data indicats a dalt.  
La consellera de Benestar Social: Alicia de Miguel García  
La directora general de l'Institut de la Dona: Rosa María Peris  
Cervera